Liger
Vide etiam paginam fere homonymam: Liger (praefectura Franciae). Liger Francice: Loire), est longissimum e fluminibus Franciae. Fons in Gerbario Iugo oritur e Monte Cebenna in Ardesca. Liger transit per Arverniam, Centrum et Pagos Ligeris ad Oceanum Atlanticum. Cum autem moles aquae secundum tempestatem permaxime variabilis sit, onerariae navigatio ab lustris relicta est. Transitus vero navium, otii viatorum causa, permanet. Inveniuntur enim praeter amnem mirae villae et horti, qui a regibus Franciae in XVI° saeculo structi sunt: quare Liger hodie saepe regale flumen vocatur.